|  |  |  |  |  |
| --- | --- | --- | --- | --- |
| Številka: | 43001-482/2020-29 |  | oznaka naročila: | A-10/21 G  |
| Datum: | 15.1.2021 |  | MFERAC: | 2431-20-001805/0 |

**POJASNILA RAZPISNE DOKUMENTACIJE**

**za oddajo javnega naročila**

|  |
| --- |
| **Rekonstrukcija mostu čez Dravo v Rušah (MB0261) na R2-435/1439 v km 1,950** |

**JN007919/2020-B01 - A-10/21; datum objave: 22.12.2020**

**Datum prejema: 15.1.2021   12:58**

**Vprašanje:**

Federacija FIDIC je leta 2019 sprejela zlata pravila FIDIC-a (THE FIDIC GOLDEN PRINCIPLES), ki so obvezujoča pri vsaki uporabi FIDIC pogodbe. Med sprejetimi in obvezujočimi pravili sta tudi pravilo številka 2 in 3, ki sta naslednja (vir https://fidic.org/sites/default/files/\_golden\_principles\_1\_12.pdf)
Generalni princip št. 2 GP2:The Particular Conditions must be drafted clearly and unambiguously.
Generalni princip št. 3 GP3:The Particular Conditions must not change the balance of risk/reward allocation provided for in the General Conditions.
Naročnik je s spremembo posebnih pogojev pogodbe, v katerih je uvedel člen 21- ključ v roke, povsem spremenil razmerje tveganja, saj je tveganje nepredvidenih del in tveganje dodatnih del prenesel na izvajalca. Na podlagi pravil FIDIC gre za takšno nedovoljeno spremembo FIDIC splošnih pogojev, ki povzročijo neveljavnost uporabe FIDIC pogodb. Federacija FIDIC je namreč ravno zaradi tovrstnih zlorab žel4ela preprečiti uporabo pogodb FIDIC v namene, ki nesorazmerno spremenijo in s tem zlorabijo uravnoteženost in enakopravno obravnavo FIDIC pogodb.
Zaradi opisanega ravnanja naročnika je nastopila situacija, ko uporaba posebnih pogojev pogodb FIDIC ni možna, zaradi česar naročnika pozivamo, da pripravi ustrezen osnutek pogodbe, ki bo zdržal sodno presojo v primeru spora, saj je federacija FIDIC zlate principa uvedla ravno z razlogom, da prepreči tovrstne zlorabe, s čimer je ta dokument »THE FIDIC GOLDEN PRINCIPLES« privzdignila na raven obvezujoče razlage pogodb FIDIC-a. Posledično je uporaba Splošnih pogojev pogodbe z naročnikovimi modifikacijami nedovoljena in nična.

**Odgovor:**

Sestavni del javno objavljene razpisne dokumentacije v zvezi s FIDIC-om za pogodbo javnega naročila Rekonstrukcija mostu čez Dravo v Rušah (MB0261) na R2-435/1439 v km 1,950 se glasi:

Pravice in obveznosti pogodbenih strank pri izvajanju razpisanih del so določene s pogodbo, katere sestavni del so tudi "Splošni pogoji gradbenih pogodb za gradbena in inženirska dela, ki jih načrtuje naročnik"; **FIDIC, prva izdaja 1999** - rdeča knjiga ter naročnikovi "Posebni pogoji pogodb".

Veljajo tudi Posebne gradbene uzance v delih, v katerih niso v nasprotju z določili te pogodbe.

FIDIC je akronim za Mednarodno zvezo svetovalnih inženirjev s ciljem vzdrževanja visokih etičnih in strokovnih standardov, prav tako principa pravičnosti, kar je v veljavi že od začetka zveze. Pri konkretnem javnem naročilu gre za zahtevno rekonstrukcijo 54 let starega objekta s prednapetimi kabli po revidirani projektni dokumentaciji. Projektna dokumentacija vse postopke rekonstrukcije natančno definira, geološka presenečenja niso možna, vsa specialna dela so bila natančno predvidena, tveganje za manj in več dela je enakovredno porazdeljeno in zaradi »ključa v roke« nikakor ni preneseno na izvajalca. Naknadno naročena nepredvidljiva dela pa seveda v ključu ne morejo biti zaobjeta.

Izvajalcu je z obračunom »ključ v roke« omogočeno, da se v celoti posveti tehnološkim postopkom in pravilni, kvalitetni in trajnostni izvedbi del ter mu ni potrebno dobršen del časa posvetiti klasični gradbeni knjigi, pri kateri je nujna skrbna in sprotna izdelava, obenem pa vestno sledenje izvornemu obrazcu lista knjige, ki za vsako postavko predračuna zahteva skico-načrt, natančne izmere in točen izračun.